# Rellotge

Un rellotge (del llatí horologium) és un instrument que serveix per a mesurar i indicar el pas del temps. S'usen des de l'antiguitat, encara que el grau de precisió de les seves mesures ha augmentat espectacularment en l'últim segle.

## Citacions

* És més fàcil que hi hagi acord entre els filòsofs que entre els rellotges.
    (en llatí) Facilius inter philosophos quam inter horologia conveniet.
       Apocolocyntosis divi Claudii, 54. — Luci Anneu Sèneca

## Dites populars

* A Barcelona fins els gossos porten rellotge.
* A la plana de Tortosa, jo no vull anar-hi més, perquè no gasten rellotge i mai saben quina hora és.
* El rellotge de Borriol, que toca l'hora quan vol.
    (var.) El rellotge de Borriol, que toca les hores quan vol.
* En Alcoi, el més bovo apanya rellotges.
* Quan la senyora es prepara, el rellotge es para.
    (var.) Quan la senyora es vesteix, el rellotge no existeix.
* Qui té el rellotge avançat, sempre fa tard.
* Rellotge de pagès, de la una fa migdia, de les dues fa les tres.

## Frases fetes i locucions

* Anar com un rellotge.
    (var.) Estar com un rellotge
          Estar o funcionar molt bé; es diu referint-se a la salut, a una màquina, a una organització, etc.
* Contra rellotge
          Amb presses, molt ràpid.
* Esser exacte com un rellotge.
          Ésser molt exacte o puntual.
* Esser més catxasser que el rellotge de la Seu.
          Ésser molt lent o cançoner; es diu al·ludint a la lentitud amb què el rellotge de la catedral sona les hores (Barc.).
* Esser un rellotge de repetició.
          Tenir costum de repetir sovint allò que ja ha dit o que ha sentit dir a altres.
* Esser un rellotge de temps.
          Ésser algú molt sensible a les variacions atmosfèriques.
* Fer rellotges.
          Fer un treball amb excessiva minuciositat; especialment en el ram del suro, referint-se a qui posa massa esment a fer els taps amb perfecció (Palamós).
* Fer un rellotge.
          Trabucar un vehicle; es diu perquè en ocórrer aquest accident, la roda que queda enlaire segueix rodant una estona (Ripoll).
* Tenir més corda que un rellotge.
          Tenir molta facilitat de paraula o moltes ganes de parlar.

## Referències

* ↑ Peris i Juan, 2001.
* ↑ Gargallo i Gregori, José. «El Refranyer: Dites, refranys i maneres de dir». L'autor, 2010-. [Consulta: 28 setembre 2024].
* 1 2 3 Parés i Puntas, 1999.
* ↑ Sanchis Guarner, Manuel. Els pobles valencians parlen els uns dels altres. Sector meridional., 1965, p. 91-95.
* 1 2 Cinc mil refranys catalans i frases fetes, populars, 1965.
* ↑ Cinc mil refranys catalans i frases fetes populars, 1965.
* 1 2 3 4 5 6 7 8 9 Alcover, Antoni M.; Moll, Francesc de B. «rellotge». A: Diccionari català-valencià-balear. Barcelona: IEC, 2002.
* ↑ «rellotge». Gran Diccionari de la Llengua Catalana. Barcelona: Grup Enciclopèdia Catalana.

## Bibliografia

* Cinc mil refranys catalans i frases fetes populars (en català). Barcelona: Millà, 1965 (Biblioteca popular catalana vell i nou ; 3). ISBN 8473040082.
* Parés i Puntas, Anna. Tots els refranys catalans (en català). Barcelona: Edicions 62, 1999. ISBN 842974519X.
* Peris i Juan, Antoni. Diccionari de locucions i frases llatines. Barcelona: Enciclopèdia Catalana, 2001. ISBN 8441208786.